**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o kupnji čst.zem. 1542/3, k.o. Donja Podstrana.

**PRAVNI TEMELJ:** Zakon o vlasništvu i drugim stvarnim pravima, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET: Obrazloženje prijedloga Odluke o kupnji čst.zem. 1542/3,** **k.o. Donja Podstrana**

Neda Tudorić-Gemo podnijela je dana 21. ožujka 2022. godine Općini Podstrana ponudu za kupnju zemljišta označenog kao čst.zem. 1542/3, k.o. Donja Podstrana, zemljišnoknjižno evidentirane kulture šuma i površine 404 m2.

Ponudom se traži isplata kupoprodajne cijene u iznosu od 500.000,00 kuna.

Čst. zem. 1542/3, k.o. Donja Podstrana nalazi se u obuhvatu Prostornog plana uređenja Općine Podstrana, unutar izgrađenog područja građevinskog područja naselja – mješovita namjena pretežito stambena (M1). Predmetna čestica, pravilnog pravokutnog oblika položena je uz nerazvrstanu cestu Ulica Gradac, u gusto naseljenom području s visokim stupnjem izgrađenosti i evidentnim nedostatkom pratećih javnih površina i sadržaja.

Od strane ovlaštenog sudskog vještaka Ivana Bilote iz Trogira izrađen je procjembeni elaborat tržišne vrijednosti nekretnine od 26. rujna 2022. godine kojim je tržišna vrijednost čst.zem. 1542/3, k.o. Donja Podstrana, utvrđena u iznosu od 1.311,25 kuna za 1 m2, što za površinu od 404 m2 daje ukupnu kupoprodajnu cijenu od 529.744,57 kuna.

Čst.zem. 1542/3, k.o. Donja Podstrana, upisanog je vlasništva i posjeda Nede Tudorić-Gemo.

Predmetna čst.zem. nema upisanih tereta niti evidentiranih plombi u redoslijedu za rješavanje.

Obzirom na sve navedeno, predlaže se pristupiti kupnji predmetne čst.zem. radi izgradnje dječjeg igrališta i trafo stanice prihvatiti ponudu vlasnice čst.zem. 1542/3, k.o. Donja Podstrana.

Slijedom izloženog, predlaže se donijeti sljedeći akt:

Na temelju članka 35. Zakona o vlasništvu i drugim stvarnim pravima ("Narodne novine", broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i članka 30. Statuta Općine Podstrana („Službeni glasnik Općine Podstrana“ broj 07/21, 21/21) Općinsko vijeće Općine Podstrana na 11. sjednici održanoj dana 06. listopada 2022. godine donosi sljedeću

## **ODLUKU**

o kupnji čst.zem. 1542/3, k.o. Donja Podstrana

**Članak 1.**

Općina Podstrana otkupit će od Nede Tudorić-Gemo, OIB: 07019028467, za cijelo nekretninu označenu kao čst. zem. sudske i katastarske oznake 1542/3, površine 404 m2, upisanu u zk.ul. 2158, k.o. Donja Podstrana.

**Članak 2.**

Općina Podstrana otkupit će nekretninu opisanu u članku 1. ove Odluke za potrebe izgradnje trafo stanice i dječjeg igrališta.

**Članak 3.**

Za nekretninu iz članka 1. ove Odluke izrađen je procjembeni elaborat tržišne vrijednosti nekretnine, po stalnom sudskom vještaku za graditeljstvo Ivanu Biloti, dipl.ing.građ, od 23. prosinca 2021. godine, te je ista procijenjena u ukupnom iznosu od 529.744,57 kuna.

Za nekretninu opisanu u članku 1. ove Odluke Općina Podstrana prihvaća ponuđenu kupoprodajna cijena u ukupnom iznosu od 500.000,00 kuna.

**Članak 4.**

Između Nede Tudorić-Gemo kao prodavatelja i Općine Podstrana kao kupca zaključit će se Ugovor o kupoprodaji, kojim prodavatelj prodaje, a kupac kupuje za cijelo nekretninu iz članka 1. ove Odluke, po cijeni iz članka 3. stavak 2. ove Odluke.

Uknjižba prava vlasništva na ime Općine Podstrana provest će se odmah po sklapanju Ugovora o kupoprodaji iz prethodnog stavka ovog članka.

Isplata ukupne kupoprodajne cijene iz članka 3. stavak 2. ove Odluke izvršit će se u roku od 30 dana od upisa prava vlasništva na ime Općine Podstrana.

**Članak 5.**

Zadužuje se Upravni odjel za prostorno uređenje, komunalne poslove i zaštitu okoliša da izradi ugovor o kupoprodaji iz članka 4. ove Odluke.

Ovlašćuje se općinski načelnik na sklapanje ugovora o kupoprodaji iz članka 4. ove Odluke.

**Članak 6.**

Ova Odluka stupa na snagu osmog dana od dana objave u „Službenom glasniku Općine Podstrana“.

KLASA: 024-02/22-01/07 Predsjednik

URBROJ: 2181-39-01-22-08 Općinskog vijeća:

Podstrana, 06. listopada 2022.godine Tomislav Buljan